
REFERAT

privind aprobarea Studiului de Fezabilitate

,,Amenajare strada Brazilor”
Direcţia Drumuri şi Transporturi are în programul de investiţii pe anul 2009 întocmirea Studiului 

de Fezabilitate  aferent obiectivului de investiţii ,,Amenajare strada Brazilor”.

Strada Brazilor este situată în zona de nord a municipiului Timişoara, având o lungime totală de 145m, fiind delimitată de străzile : Constantin Rădulescu Motru şi Constantin cel Mare.
Necesitatea  şi oportunitatea investiţiei derivă din cele menţionate, la acestea mai trebuie adăugat şi faptul că circulaţia se desfăşoară în condiţii dificile, iar colectarea şi evacuarea apelor de suprafaţă esrte deficitară pe majoritatea străţii , deoarece pe stradă nu sunt prevăzute guri de scurgere care să conducă apele din precipitaţii în canalul colector executat sub partea carosabilă.
Primăria Municipiului Timişoara a recepţionat în cursul anului 2009 Studiul de Fezabilitate pentru ,, Amenajare strada Brazilor”, realizat de  S.C. TRISKELE S.R.L. conform contractului de proiectare nr. 157 /23.09.2009.

Valoarea totală (inclusiv TVA) a investiţiei ,,Amenajare strada Brazilor” este estimată,  conform devizului general al  investiţiei,  la 299,932 mii lei (cu TVA), respectiv 70,996 mii Euro (1 Euro = 4,2246 lei la data de 19.08.2009).
 Durata de realizare a lucrărilor  proiectate este estimată la 4 luni. Durata totală se extinde pe 5 luni, prima  lună fiind necesară proiectării şi procedurilor de achiziţie pentru contractarea execuţiei lucrării şi a dirigenţiei de şantier.

Având în vedere faptul că finanţarea studiului de fezabilitate ,,Amenajare strada Brazilor”se face din Bugetul local aprobat pentru anul 2009, propunem aprobarea studiului de fezabilitate şi realizarea investiţiei menţionată anterior.   

